## Uredba o unutarnjem ustrojstvu Središnjeg državnog ureda za upravu

### NN 11/2004 (28.1.2004.), Uredba o unutarnjem ustrojstvu Središnjeg državnog ureda za upravu

# VLADA REPUBLIKE HRVATSKE

319

Na
temelju članka 9. i 21b. Zakona o izmjenama i dopunama Zakona o Vladi Republike
Hrvatske (»Narodne novine«, broj 199/2003) i članka 60. stavka 1. i 2. Zakona o
sustavu državne uprave (»Narodne novine«, br. 75/93, 48/99, 15/2000, 127/2000,
59/2001 i 199/2003), Vlada Republike Hrvatske je na sjednici održa­noj 22.
siječnja 2004. godine, donijela

## UREDBU

### o unutarnjem ustrojstvu SrediŠnjeg drŽavnog ureda za upravu

I.
OPĆE ODREDBE

Članak
1.

Ovom Uredbom uređuje se unutarnje ustrojstvo
Središnjeg državnog ureda za upravu (u daljnjem tekstu: Ured), nazivi
unutarnjih ustrojstvenih jedinica i njihov djelokrug, način upravljanja tim
jedinicama, okvirni broj državnih službenika i namještenika te druga pitanja od
značaja za rad Ureda.

Članak 2.

Ured obavlja upravne i stručne poslove koji se odnose
na sustav i ustrojstvo državne uprave i lokalne samouprave, politički i izborni
sustav, nadzor nad radom predstavničkih i izvršnih tijela jedinica lokalne
samouprave; manjinska prava; organiziranje i provedbu stručnog osposobljavanja
i usavršavanja zaposlenih u državnoj upravi i tijelima jedinica lokalne
samouprave; vođenje središ­njeg popisa državnih službenika i namještenika;
radnopravni položaj državnih službenika i namještenika te službenika i namješ­tenika
zaposlenih u upravnih odjelima i službama jedinica lokalne i područne
(regionalne) samouprave; praćenje primjene sustava plaća u tijelima državne
uprave i lokalne i područne (regionalne) samouprave; davanje prethodne
suglasnosti na pravilnike o unutarnjem redu državnih tijela, nadzor nad
zakonitošću rješenja državnih tijela o prijamu u državnu službu, rasporedu službenika
i namješ­tenika na radna mjesta, premještaju, stavljanju na raspolaganje i
prestanku državne službe; praćenje načina i korištenja sredstava rada te
primjenu suvremenih metoda rada u državnoj upravi, a posebice primjenu
računalnih i komunikacijskih sustava u radu te uvođenje novih tehnologija u
radu ureda državne uprave u županijama; obavljanje stručnih i tehničkih poslova
za rad službeničkih sudova i Višeg službeničkog suda, rješavanje sporova o
pravima županija, gradova i općina i Vladina povjerenstva za granice jedinica
lokalne samouprave; nadzire zakonitost rada i postupanja u oblasti osobnih
stanja građana u svezi s vođenjem državnih evidencija o hrvatskom državljanstvu,
biračkom pravu, maticama rođenih, vjenčanih i umrlih, rješava u upravnim
stvarima u svezi s promjenom osobnog imena, postupa po zahtjevima
diplomatsko-konzularnih predstavništva Republike Hrvatske kod pribavljanja i
dostavljanja isprava za građane u inozemstvu, obavljanje poslova za međunarodnu
komisiju za gra­đanska stanja (CIEC), izravno sudjelovanje u radu među­narodnih
tijela koja se bave pitanjima upravnog prava, državne uprave i lokalne
samouprave; prati i nadzire provedbu Zakona o općem upravnom postupku i propisa
o uredskom poslovanju; provodi postupak registracije političkih stranaka,
zaklada, fundacija, predstavništva stranih zaklada i fundacija u Republici
Hrvatskoj, vijeća nacionalnih manjina; obavlja nadzor nad provođenjem Zakona o
pravnom položaju vjerskih zajednica i vodi odgo­vara­juće registre; obavlja
poslove upravne inspekcije i druge poslove opće uprave.

Ured obavlja i druge upravne i stručne poslove koji
nisu stav­ljani u nadležnost drugom središnjem tijelu državne uprave.

II.
UNUTARNJE USTROJSTVO

Članak
3.

Za
obavljanje poslova iz djelokruga Ureda, ustrojavaju se sljedeće unutarnje
ustrojstvene jedinice:

1.
Odjel za opće, informatičke i računovodstvene poslove

2.
Odjel za opću upravu

3. Odjel
za građanska stanja

4.
Odjel za pravna pitanja službeničkog sustava

5.
Odjel za planiranje i upravljanje kadrovima u državnoj službi

6.
Odjel za planiranje i organizaciju stručnog osposobljavanja i usavršavanja

7.
Centar za stručno osposobljavanje i usavršavanje službenika

8.
Odjel za sustav državne uprave i prilagodbu zakonodavstva europskom pravnom
sustavu

9.
Odjel za ustrojstvo lokalne i područne (regionalne) samouprave

10.
Odjel za nadzor lokalne i područne (regionalne) samouprave i suradnju

11. Sektor
upravne inspekcije.

**1.
Odjel za opće, informatičke i računovodstvene poslove**

Članak
4.

Odjel
za opće, informatičke i računovodstvene poslove obav­lja upravne i stručne
poslove vezane za financijsko-planske i računovodstvene poslove, poslove
nadzora i riznice, materijalno poslovanje, nabavu te investicije u Uredu i
tijelima državne uprave u županijama, uvođenje novih tehnologija u radu ureda
državne uprave u županijama, opće, informatičke i kadrovske poslove, poslove
pisarnice te pomoćno-tehničke poslove za potrebe Ureda.

**2.
Odjel za opću upravu**

Članak
5.

Odjel
za opću upravu rješava upravne stvari prvostupanjskog postupka koje se odnose
na izdavanje odobrenja za riječ »Hrvat­ska« u nazivu pravnih osoba, odobrenje
za izradu pečata i žigova s grbom Republike Hrvatske, odobrenje grbova i
zastava jedinicama lokalne samouprave, daje stručna mišljenja i objašnjenja te
obavlja upravne i druge stručne poslove u svezi s provedbom propisa o općem
upravnom postupku i ured­skom poslovanju, propisa o administrativnom izvršenju,
o sadr­žaju naziva tijela držav­ne uprave, lokalne i mjesne samouprave,
izrađuje nacrte prijedloga propisa te daje stručna mišljenja na zakone i druge
propise kojima su uređena pitanja upravnog postupka i uredskog poslovanja.

Odjel
za opću upravu obavlja i poslove rješavanja u upravnim stvarima i druge upravne
i stručne poslove za koje propisima nije utvrđena stvarna nadležnost kojeg
drugog tijela središnje uprave, te obavlja poslove koji nisu u djelokrugu
drugih unutarnjih ustrojstvenih jedinica Ureda.

Odjel
za opću upravu rješava u upravnim stvarima prvostupanjskog i drugostupanjskog
postupka, te obavlja druge upravne i stručne poslove koji se odnose na
registraciju stranih udruga, političkih stranaka, zaklada, fundacija,
predstavništva stranih zaklada i fundacija i evidencija vjerskih zajednica,
poslove upravnog i ins­pek­cijskog nadzora u provedbi propisa o udrugama,
nadzire provedbu propisa o političkim strankama, obavlja inspekcijski nadzor
nad radom zaklada i fundacija, obavlja nadzor nad provo­đenjem Zakona o pravnom
položaju vjerskih zajednica, vodi registre o stranim udrugama, političkim
strankama, zakladama, fundacijama, predstavništvima stranih zaklada i fundacija
i vijećima nacionalnih manjina, izra­đuje nacrte prijedloga propisa te daje
stručna mišljenja i objaš­njenja o provedbi propisa.

**3.
Odjel za građanska stanja**

Članak
6.

Odjel
za građanska stanja obavlja upravne i druge stručne poslove koji se odnose na
provedbu drugostupanjskog upravnog postupka u upravnim stvarima koje se odnose
na promjene osobnog imena i upise u državne matice, obavljanje nadzora nad
pravilnom primjenom propisa i pravodobnim izvršavanjem obveza prema
diplomatsko-konzularnim predstavništvima Republike Hrvatske, utvrđivanje pravne
utemeljenosti upisa u državne matice činjenica iz osobnih stanja građana
nastalih u inozemstvu, te poslove za Međunarodnu komisiju za građanska stanja
(CIEC).

Odjel za građanska stanja obavlja upravne i druge
stručne poslove koji se odnose na popise birača, poštivanje zakonskih rokova i obveza
u vrijeme raspisivanja izbora, pribavljanje isprava za inozemstvo i
prosljeđivanje upisa iz inozemstva, vođenje evidencija o ustrojstvu matičarskih
službi, stanju popisa birača te nadzor pravilnosti vođenja evidencije o
hrvatskom državljanstvu, predlaganje mjera za poboljšanje ustrojstva i načina
vođenja po­stojećih evidencija, a posebice informatičkim pomagalima, nadzor nad
izdavanjem isprava pomoću tih pomagala.

**4.
Odjel za pravna pitanja službeničkog sustava**

Članak
7.

Odjel
za pravna pitanja službeničkog sustava obavlja upravne i stručne poslove koji
se odnose na radnopravna pitanja državnih službenika i namještenika te službenika
i namještenika u uprav­­nim odjelima i službama jedinica lokalne i područne
(regionalne) samouprave, sustav plaća, davanje prethodne suglasnosti na
pravilnike o unutarnjem redu državnih tijela, nadzor nad zakonitošću rješenja
državnih tijela o prijamu u državnu službu, rasporedu službenika i namještenika
na radna mjesta, premještaju, stavljanju na raspolaganje i prestanku državne
službe, davanje prethodne suglasnosti za prijam u državnu službu osobe koja je
strani državljanin ili osobe bez državljanstva, sudjelovanje u kolektivnom
pregovaranju sa sindikatima državnih službi, izradu nacrta prijedloga zakona i
drugih propisa iz područja službeničkih odnosa, davanje stručnih mišljenja i
objašnjenja o pitanjima pro­vođenja zakona i drugih propisa iz područja službeničkih
odnosa, provođenje upravnog nadzora, stručne i administrativne poslove za
potrebe službeničkog suda i Višeg službeničkog suda, stručne i administrativne
poslove za Zajedničku komisiju za tumačenje odredaba i praćenje primjene
Kolektivnog ugovora za državne službenike i namještenike te obavlja i druge
poslove koji se odnose na pravna pitanja službeničkog sustava.

**5.
Odjel za planiranje i upravljanje kadrovima
u državnoj službi**

Članak
8.

Odjel
za planiranje i upravljanje kadrovima u državnoj službi obavlja upravne i druge
stručne poslove koji se odnose na planiranje i razradu politike zapošljavanja u
državnim tijelima, izradu planova (srednjoročnih i dugoročnih) za zapošljavanje
u državnoj službi u suradnji s Ministarstvom financija, definiranje standarda
za opis radnog mjesta, osiguravanje primjene standarda opisa rad­nog mjesta u
svim tijelima te nadzor, izradu standardnog sustava klasifikacije radnih
mjesta, izradu zajedničkog sustava standarda za naknade i nagrade, stručno
obrađivanje pitanja vezano uz primjenu mjera nagrađivanja, utvrđivanje
standarda za postupak prijema u državnu službu, raspoređivanja te razvoja
sustava napredovanja u državnoj službi, vođenje središnje evidencije služ­benika
i namještenika te obavlja i druge poslove koji se odnose na službeničke odnose.

**6.
Odjel za planiranje i organizaciju stručnog osposobljavanja i usavršavanja**

Članak
9.

Odjel
za planiranje i organizaciju stručnog osposobljavanja i usavršavanja obavlja
upravne i druge stručne poslove koji se odnose na planiranje i organizaciju
stalnog stručnog usavršavanja i osposobljavanja državnih službenika i
namještenika, kao i službenika i namještenika u tijelima područne (regionalne)
i lokalne samouprave i pravnim osobama s javnim ovlastima, surađuje s drugim
tijelima državne uprave i tijelima jedinica lokalne i područne (regionalne)
samouprave i pravnim osobama s javnim ovlastima u svezi definiranja strategije
i mjera za razvoj kadrova i planiranja potreba za provođenjem stručnog
usavršavanja i osposobljavanja službenika i namještenika, izrađuje planove za
provođenje stručnog osposobljavanja i usavršavanja službenika i namještenika,
surađuje sa domaćim i inozemnim institucijama i tijelima na području stalnog
stručnog usavršavanja i osposobljavanja službenika i namještenika, vodi
evidencije o održanim seminarima za stručno osposobljavanje i usavršavanje,
izdaje povremene stručne publikacije za stručno osposobljavanje i usa­vršavanje
te objavljivanje stručnih mišljenja u vezi primjene zakona, obavljanje
administrativnih i stručnih poslova za Državnu ispitnu komisiju te pripremu i
organizaciju državnih stručnih ispita, brine se za osiguranje sredstava i
drugih uvjeta za stalno stručno usavršavanje te obavlja i druge poslove u svezi
planiranja i organizacije stručnog osposobljavanja i usavršavanja.

**7.
Centar za stručno osposobljavanje i usavršavanje službenika**

Članak
10.

Centar
za stručno osposobljavanje i usavršavanje službenika je odjel koji obavlja
upravne i druge stručne poslove koji se odnose na izradu programa stalnog
stručnog usavršavanja i osposob­ljavanja državnih službenika i namještenika,
kao i službenika i namještenika u tijelima područne (regionalne) i lokalne
samouprave i pravnim osobama s javnim ovlastima, provedbu stručnog usavršavanja
kroz organiziranje stručnih seminara i drugih oblika stručnog usavršavanja,
osiguravanje provedbe trajnih i povremenih edukacijskih programa, te obavlja i druge
poslove koji se odnose na provedbu stručnog osposobljavanja i usavršavanja državnih
službenika i namještenika kao i službenika i namješ­te­nika u tijelima područne
(regionalne) i lokalne samouprave i pravnim osobama s javnim ovlastima.

**8.
Odjel za sustav državne uprave i prilagodbu zakonodavstva europskom pravnom
sustavu**

Članak
11.

Odjel
za sustav državne uprave i prilagodbu zakonodavstva europskom pravnom sustavu
obavlja upravne i druge stručne poslove koji se odnose na sustav, ustrojstvo i
razvitak državne uprave i načine povećanja učinkovitog djelovanja tijela državne
uprave, racionalnost i svrhovitost njihovog ustrojstva; primjenu i izvršavanje
zakona i drugih propisa koji se odnose na sustav i ustrojstvo tijela državne
uprave; upravni nadzor nad zakonitošću rada i postupanja tijela državne uprave,
tijela područne (regionalne) i lokalne samouprave u prenijetim poslovima, te
drugih tijela koja imaju javne ovlasti; davanje stručnih mišljenja i
objašnjenja o provedbi zakona i drugih propisa u vezi ustrojstva i sustava državne
uprave; nadzor pravilne primjene zakona i drugih propisa u vezi ustrojstva i
sustava državne uprave; izradu nacrta prijedloga zakona i drugih propisa;
davanje mišljenja na nacrte zakona i drugih propisa iz drugih upravnih područja
u odnosu na sustav i ustrojstvo državne uprave; pružanje stručne pomoći drugim
tijelima pri izradi prijedloge propisa kojima se uređuje unutarnje ustrojstvo
tijela državne uprave i davanje mišljenja na iste; pra­ćenje stanja i
predlaganje mjera za unapređenje ustrojstva državne uprave te obavlja i druge
stručne poslove koji se odnose na sustav i ustrojstvo državne uprave.

Odjel
za sustav državne uprave i prilagodbu zakonodavstva europskom pravnom sustavu
obavlja i stručne poslove pripreme za usklađivanje sustava državne uprave sa
standardima i propisima Europske unije, koordiniranje poslova usklađivanja
zakonodav­stva u područjima iz djelokruga Ureda, te surađuje s međunarodnim
ustanovama u području usklađivanja.

**9.
Odjel za ustrojstvo lokalne o područne (regionalne) samouprave**

Članak
12.

Odjel
za ustrojstvo lokalne i područne (regionalne) samouprave obavlja upravne i
stručne poslove koji se odnose na sustav i ustrojstvo lokalne i područne
(regionalne) samouprave u Repub­lici Hrvatskoj, politički i izborni sustav,
teritorijalno ustrojstvo i organizacijski ustroj lokalnih i područnih
(regionalnih) jedinica, provedbu referenduma i drugih oblika osobnog
izjašnjavanja građana, ostvarivanje prava pripadnika nacionalnih manjina na
zastupljenost u predstavničkim tijelima lokalnih i područnih (regionalnih)
jedinica te decentralizaciju poslova.

Odjel daje mišljenja i tumačenja o primjeni odredaba
zakona iz svoga djelokruga, izrađuje nacrte prijedloga zakona i drugih propisa,
promemorije i izvješća, prati stanje i predlaže mjere za unapređenje ustrojstva
lokalne i područne (regionalne) samouprave i izbornog sustava te područnog
ustrojstva Republike Hrvat­ske.

**10.
Odjel za nadzor lokalne i područne (regionalne) samouprave i suradnju**

Članak
13.

Odjel
za nadzor lokalne i područne (regionalne) samouprave i suradnju obavlja upravne
i stručne poslove koji se odnose na primjenu zakona i drugih propisa u odnosu
na ustroj, djelokrug i način rada tijela jedinica lokalne i područne
(regionalne) samouprave, provodi upravni nadzor nad primjenom propisa o
lokalnoj i područnoj (regionalnoj) samoupravi, nadzor nad zakonitošću rada i
akata tijela jedinica lokalne i područne (regionalne) samouprave, izrađuje
nacrte prijedloga zakona i drugih propisa iz svog djelokruga, prati primjenu
propisa i izrađuje stručna mišljenja i izvješća i predlaže mjere za unapređenje
stanja iz svog djelokruga, surađuje s udrugama jedinica lokalne i područne
(regionalne) samouprave, sudjeluje u radu međunarodnih tijela i organizacija
koje se bave pitanjima lokalne i regionalne samouprave, te obav­lja i druge
stručne poslove koji se odnose na upravni nadzor i suradnju.

**11.
Sektor upravne inspekcije**

Članak
14.

Sektor
upravne inspekcije obavlja poslove upravne inspekcije u primjeni zakona i
drugih propisa o ustrojstvu, djelokrugu i načinu rada tijela državne uprave i
drugih državnih tijela, tijela jedinica lokalne samouprave i jedinica područne
(regionalne) samouprave; nadzor u provedbi zakona i drugih propisa o državnim
službenicima i namještenicima, o službenicima i namje­štenicima u tijelima
jedinica lokalne i područne (regionalne) samouprave; nadzor u provedbi općeg
upravnog postupka, posebnih postupaka te uredskog poslovanja u tijelima državne
uprave i tijelima jedinica lokalne i područne (regionalne) samouprave i pravnih
osoba s javnim ovlastima te obavlja i druge upravne i stručne poslove koji su
posebnim zakonima i drugim propisima stavljeni u djelokrug upravne inspekcije.

U
sektoru upravne inspekcije ustrojavaju se:

a)
Odjel za inspekciju državne uprave

b)
Odjel za inspekciju lokalne i područne (regionalne) samouprave.

a)
Odjel za inspekciju državne uprave

Članak
15.

Odjel
za inspekciju državne uprave obavlja poslove upravne inspekcije u primjeni
zakona i drugih propisa o ustrojstvu, djelokrugu i načinu rada tijela državne
uprave i drugih državnih tijela, nadzor u provedbi zakona i drugih propisa o državnim
službenicima i namještenicima, nadzor u provedbi općeg upravnog postupka,
posebnih postupaka te uredskog poslovanja u tijelima državne uprave, drugim državnim
tijelima i pravnim osobama s javnim ovlastima te obavlja i druge upravne i
stručne poslove koji su posebnim zakonima i drugim propisima stavljeni u
djelokrug upravne inspekcije.

b)
Odjel za inspekciju lokalne i područne (regionalne) samouprave

Članak
16.

Odjel
za inspekciju lokalne i područne (regionalne) samouprave obavlja poslove
upravne inspekcije u primjeni zakona i drugih propisa o ustrojstvu, djelokrugu
i načinu rada tijela jedinica lokalne samouprave i jedinica područne
(regionalne) samouprave, nadzor u provedbi zakona i drugih propisa o službenicima
i namještenicima u tijelima jedinica lokalne i područne (regionalne)
samouprave, nadzor u provedbi općeg upravnog postupka, posebnih postupaka te
uredskog poslovanja u tijelima jedinica lokalne i područne (regionalne)
samouprave te obavlja i druge upravne i stručne poslove koji su posebnim
zakonima i drugim propisima stavljeni u djelokrug upravne inspekcije.

III.
UPRAVLJANJE UREDOM

Članak
17.

Radom
Ureda upravlja državni tajnik kojeg imenuje Vlada na prijedlog predsjednika
Vlade.

Državni
tajnik odgovoran je za svoj rad i rad Ureda predsjedniku Vlade.

Državni
tajnik ima zamjenika kojeg imenuje i razrješava Vlada Republike Hrvatske na
prijedlog državnog tajnika.

Zamjenik
državnog tajnika za svoj rad odgovoran je državnom tajniku.

Radom
sektora upravlja načelnik sektora.

Radom
odjela upravljaju načelnici odjela.

Radom
Centra za stručno osposobljavanje i usavršavanje služ­benika upravlja voditelj
s položajem načelnika odjela.

IV.
RADNO VRIJEME UREDA

Članak
18.

Ured
radi u tijeku radnog dana u vremenu od 8.00 do 16.00 sati.

V.
SLUŽBENICI I NAMJEŠTENICI UREDA

Članak
19.

Poslove
i zadaće iz djelokruga Ureda, ovisno o vrsti, složenosti, stručnoj spremi i
drugim uvjetima obavljaju službenici i namještenici raspoređeni na radna
mjesta, sukladno propisima.

Okvirni
broj državnih službenika i namještenika potrebnih za obavljanje poslova iz
djelokruga Ureda, određuje se u tabelarnom prikazu koji je sastavni dio ove
uredbe i koji se ne objavljuje u »Narodnim novinama«.

VI.
PRIJELAZNE I ZAVRŠNE ODREDBE

Članak
20.

Pitanja
od značaja za rad Ureda koja nisu uređena ovom Uredbom uredit će se Pravilnikom
o unutarnjem redu Ureda, a osobito broj potrebnih službenika i namještenika s
naznakom njihovih osnovnih poslova i zadaća i stručnih uvjeta potrebnih za
njihovo obavljanje, kao i njihove ovlasti i odgovornosti.

Pravilnik
o unutarnjem redu Ureda državni tajnik donijet će u roku od 30 dana od dana
stupanja na snagu ove Uredbe.

Članak
21.

Središnji
državni ured za upravu preuzet će 1. veljače 2004. godine državne službenike i
namještenike dosadašnjeg Ministarstva pravosuđa, uprave i lokalne samouprave
koji su obavljali poslove iz upravnog područja utvrđenog u djelokrugu ovog
Ureda.

Preuzeti
državni službenici i namještenici nastavljaju s radom na svojim dosadašnjim
radnim mjestima i zadržavaju plaće prema dosadašnjim rješenjima, do donošenja
rješenja o rasporedu na radna mjesta prema Pravilniku o unutarnjem redu iz
članka 20. ove Uredbe.

Državni
tajnik dužan je donijeti rješenja o rasporedu državnih službenika i
namještenika temeljem Pravilnika o unutarnjem redu iz članka 20. ove Uredbe u
roku od 30 dana od dana dono­šenja Pravilnika.

Članak 22.

Ova
uredba stupa na snagu danom objave u »Narodnim novinama«.

Klasa: 023-03/04-01/09
Urbroj: 5030109-04-1
Zagreb, 22. siječnja 2004.

Predsjednik
**dr. sc.** **Ivo Sanader**, v. r.

Uredba, NN 11/2004-319